**OBJAŠNJENJA DOKUMENTACIJE ZA NADMETANJE BROJ 2**

**Postupak nabave za osobe koje nisu Obveznici javne nabave (NOJN)**

**Evidencijski broj nabave:** EVB – 01/2019

**DATUM:** 09.07.2019.

**NARUČITELJ:** Dječji vrtić Osmijeh, Martina Kolunića 2a, Šibenik, OIB: 59829964625

**PREDMET NABAVE:** Usluge stručnjaka za upravljanje i administraciju projektom

 „I ti imaš razloga za Osmijeh“

**KONTAKT:** Franka Ercegović Kursan, telefon: +385 95 9130 014, adresa e-pošte:

 djecji.vrtic.osmijeh@si.t-com.hr

Sukladno točki 1.2 DZN, Na pravovremeni zahtjev gospodarskog subjekta za dodatnim informacijama u vezi s dokumentacijom za nadmetanje Naručitelj će pravovremeno dostaviti pojašnjenje na istim medijima na kojima je objavljena i Obavijest o nadmetanju i Dokumentacija za nadmetanje bez otkrivanja identiteta gospodarskog subjekta.

Zahtjev za pojašnjenje je pravodoban ako se dostavi najkasnije šesti dan od dana određenog za otvaranje ponuda na adresu: djecji.vrtic.osmijeh@si.t-com.hr. U predmetu poruke potrebno je navesti predmet i evidencijski broj nabave.

Pod uvjetom da je zahtjev dostavljen pravodobno, Naručitelj je obvezan odgovor staviti na raspolaganje najkasnije tijekom petog (5) dana prije dana u kojem ističe rok za dostavu ponuda.

Ako iz bilo kojeg razloga pojašnjenje nije objavljeno najkasnije tijekom petog (5) dana prije isteka roka za dostavu ponuda, Naručitelj je dužan produljiti rok za dostavu ponuda. Produljenje roka biti će razmjerno važnosti pojašnjenja te neće biti kraće od pet (5) dana od dana objave izmjene.

Tijekom roka za dostavu ponuda, Naručitelj može iz bilo kojeg razloga izmijeniti i/ili dopuniti Dokumentaciju za nadmetanje. Eventualne izmjene/dopune dokumentacije za nadmetanje bit će stavljene na raspolaganje putem internetske stranice [www.strukturnifondovi.hr](http://www.strukturnifondovi.hr). Eventualne izmjene/dopune Dokumentacije za nadmetanje bit će objavljene najkasnije tijekom petog (5) dana prije dana u kojem ističe rok za dostavu ponuda. Naručitelj ne snosi nikakvu odgovornost ukoliko ponuditelji nisu pravovremeno preuzeli pojašnjenja Dokumentacije za nadmetanje.

**Naručitelj je zaprimio sljedeće zahtjeve za pojašnjenjima:**

|  |  |  |
| --- | --- | --- |
| **Datum** | **Upit** | **Pojašnjenje** |
| 08.07.2019. | 1. Navedeno ne zahtjeva „znanje ekonomske struke“, već vještine i iskustvo u provedbi projekata financiranih fondovima Europske unije i financijskom izvještavanju. Takva osoba može biti bilo koje struke (takva je i praksa) i u tom smislu uvjeti sposobnosti koje tražite su restriktivni, tj. diskriminatorni.
2. Konstatacijom da se te neobveznik Zakona o javnoj nabavi, niste odgovorili na pitanje iz kojeg razloga se boduje broj **poduzetničkih** projekata?

 Premda niste obveznik Zakona o javnoj nabavi, u *Prilogu III.: Postupci nabave za osobe koje nisu obveznici Zakona o javnoj nabavi se u točki 1.4.* navodi se da  „NOJN mora postupati poštujući ***načelo jednakog postupanja i zabrane diskriminacije***kojim se osigurava nepristran, objektivan i cjelovit tretman svih sudionika u svim fazama postupka nabave. NOJN ne smije odrediti uvjete sudjelovanja na način koji bi predstavljao neopravdanu prepreku za sudjelovanje određenih gospodarskih subjekata.“  | 1.Aktivnosti pružanja stručnih usluga u upravljanju i administraciji projekta koje su predmet ovog postupka javnog nadmetanja financiraju se sredstvima Europske unije i provode se sukladno procedurama koje zahtijevaju ne samo izvrsno poznavanje financijskog menadžmenta, financijskih instrumenata, izvještavanja i računovodstva, nego i poznavanje drugih pravila koja su uvjetovana (su)financiranjem sredstvima EU. Iz istih razloga i nepostojanja sličnog kadra u ustanovi vrtića, Naručitelj je ocijenio kako odabrani Ponuditelj mora posjedovati stručnu spremu s područja ekonomije čime će se osigurati primjereno financijsko planiranje i kvalitetna provedba projekta.2.Dječji vrtić Osmijeh privatna je ustanova s javnom djelatnoošću osnovana od strane obitelji poduzetnika; njegova osnivačica gđa Katica Ercegović u 2019. godini primila je i nagradu na području RH u kategoriji najbolje socijalne poduzetnice. S obzirom na profil tvrtke Naručitelja, boduje se iskustvo u provedbi poduzetničkih projekata koji svojom namjenom korespondiraju projektu 'I ti imaš razloga za Osmijeh'. |